**Արձանագրություն**

**,,23.04.2025թ.,, ք. Բերդ**

Սույն թվականի ապրիլի 23-ին, ժամը՝ 1200-ին Բերդի համայնքապետարանի ավագանու նիստերի դահլիճում տեղի ունեցավ ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով Բերդ քաղաքում  երկհարկանի դիահերձարանի կառուցման՝ «Գլոբալ պրոեկտ» ՍՊԸ-ի կողմից իրականացվող նախագծի վերաբերյալ հանրային բաց քննարկում:

**Օրակարգ**

ՀՀ Տավուշի մարզի Բերդ խոշորացված համայնքում ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով երկհարկանի դիահերձարանի կառուցման թույլտվության վերաբերյալ հանրային քննարկում:

Հանրային լսումներին ներկա էին.

* Բերդ համայնքի ղեկավարը
* Բերդ համայնքի բնակիչներ
* Բերդ համայնքի մանկապարտեզ ՀՈԱԿ-ների աշխատակիցներ
* Բերդի համայնքապետարանի աշխատակիցներ
* Բերդի համայնքային գրադարանի ներկայացուցիչներ
* Բերդի Գնել Մեջլումյանի անվան մանկապատանեկան մարզադպրոցի աշխատակիցներ
* ՀՀ Շրջակա միջավայրի անկախ փորձագետը
* ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի ներկայացուցիչը

**Ելույթ ունեցան**

Բացման խոսքով հանդես եկավ Բերդ խոշորացված համայնքի ղեկավար Աստղիկ Հակոբյանը՝ ներկայացնելով Բերդի համայնքապետարանի՝ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքով սահմանված գործողությունները:

**Հանրային քննարկումների նպատակը:**

ՀՀ Շրջակա միջավայրի անկախ փորձագետ Արայիկ Ծատուրյանը ներկայացրեց նախատեսվող դիահերձարանի կառուցման առաջնահերթության և աշխատանքների կատարման ժամկետները: Մեկնաբանվեց նաև աշխատակիցներին ներկայացվող պահանջները: Ա. Ծատուրյանը մանրամասն ներկայացրեց նախագծի բոլոր փուլերը:

ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի Տավուշի մարզի բաժնի վարիչ Սահակ Ավետիսյանը ներկայացրեց կառուցվող դիահերձարանի և ծրագրի իրագործման վերաբերյալ մանրամասներ:

**Հանրային լսման ընթացքում.**

* Հարցադրումով հանդես եկավ Ալինա Ալավերդյանը

Հարցին ի պատասխան Սահակ Ավետիսյանը տվեց սպառիչ պատասխան՝ պարզաբանելով բոլոր մանրամասները: Բոլոր աշխատանքները լինելու են նորմայի սահմաններում և համակարգված:

Հանրային քննարկման արդյունքում մասնակիցները հավանության արժանացրին ՀՀ Տավուշի մարզի Բերդ խոշորացված համայնքում ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով երկհարկանի դիահերձարանի կառուցման նախաձեռնությանը:

Վարող՝ Աստղիկ Հակոբյան/Բերդ համայնքի ղեկավար/

Արձանագրող՝ Աննա Նավասարդյան /Քարտուղարության, քաղաքացիների սպասարկման և անձնակազմի կառավարման բաժնի պետ/